**KRAJEVNA SKUPNOST GRADIŠČE NAD PRVAČINO**

Datum: 7.10.2024

**Z A P I S N I K**

**23. seje sveta KS Gradišče, ki je potekala 7.10.2024 ob 19:00 v prostorih KS v**

**kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Danijela Jurkič

Upravičeno odsotni člani Sveta krajevne skupnosti Gradišče: Agnes Jurkič, Žan Marušič

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 22.redne seje KS Gradišče, z dne 3.9.2024.

2. Pregled predloga za ureditev lastništva stavbe 41 in sprejetje sklepa.

3. Potek projekta postavitve sončne elektrarne

4. Poraba sredstev na postavkah

5. Čiščenje poti Aleksandrink

6. Ureditev točke pod hrastom

7. Organizacija dogodkov v letu EPK

8. Organizacija Gregorčičevih dni – pregled odprtih in zaključenih dejavnosti, dodelitev nalog.

9. Razno, pobude, vprašanja (status projekt kanalizacija, prometna ureditev, problematika odlaganja kosovnih odpadkov, dela v kulturnem domu, prenos arhiva…)

10. Izplačilo sejnin

**AD 1**

Tanja Gregorič (predsednica) je članom KS povzela zapisnik 22. redne seje z dne

3.9.2024. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 22.redne seje sveta KS Gradišče z dne 3.9.2024.**

**AD 2**

V nadaljevanju Predsednica sveta KS in člani sveta KS pregledamo predlog za ureditev lastništva stavbe 41 – strinjamo se, da se upošteva ugotovitve sodišča, pristane se na pripravljen elaborat, s tem da je status dvorišča sporen, obenem Svet KS potrebuje dostop do kletnih prostorov. Strinjamo se, da še vedno potrebujemo odvetniško pomoč, da se predlog pripravi po trenutnih papirnatih dokumentih in da se točno opredeli pravice uporabe skupnih delov te nepremičnine. Tekom pogovora, smo se pogovarjal, da je potrebno v prihodnje pridobit mnenje statika, ki naj ugotovil ali je ta stavba gradbeno stabilna.

**Sklep: Svet KS Gradišča na Prvačino se strinja da se lastništvo nepremičnine/stavbe št.41 uredi po obstoječih papirnatih dokumentih.**

 **AD 3**

Člani se pogovarjamo o poteku projekta postavitve sončne elektrarne:

* Paneli so bili postavljeni nad kritino, kabli so bili napeljani do kletnega prostora,
* Delavci Elektro Primorske bodo izvedli priklop – števec bo beležil podatke;
* Potrebno je pripraviti nov požarni načrt, ki je zaradi postavitve SE bolj zahteven.
* Za upravljanje naprave se bo uporabljala WI FI povezava, saj se pri uporabi UTP kablov lahko v primeru udara strele, delovanje SE ustavi oz. »zmede« delovanje naprave.
* V klet bi se morala montirati še škatla, da se lahko priklopi inox omara z ogrevanjem, v kateri bo potrebno hranjene te naprave za delovanje SE. V kolikor se bo v prihodnje saniral kletni prostor se lahko to škatlo/ omaro premakne in nato ponovno montira na prvotno mesto.
* Paneli na strehi so dodatno vpeti, zaradi burje.

 **AD 4**

Člani KS se pogovarjamo o porabi sredstev in sicer se dogovarjamo o nakupu kosilke v vrednosti 500,00€, mikrofonov, šefingov in termusov.

 **AD 5**

Glede čiščenja poti Aleksandrink, smo se člani sveta KS dogovorili, da se ta točka premakne v prihodnje, in se jo bo obravnavalo v sklopu pričetka izvajanja projekta kanalizacije v vasi.

**AD 6**

Člani sveta KS se pogovarjamo o ureditvi točke pod hrastom. Lastniki parcel pri hrastu, bi se načeloma strinjali s postavitvijo info table in klopce na njihovi parceli, vendar se je potrebno podrobneje dogovoriti.

**AD 7**

V nadaljevanju se pogovarjamo o organizaciji dogodkov v letu EPK – v ta namen je na voljo 13 000,00€ za vsako KS v MONG. Pogoj pa je, da morajo biti izvajalci dogodka iz MONG. Člani so podali nekaj predlogov:

* Priprava Gregorčičevega pohoda, s večjim dogodkom nekje na Gregorčičevi poti;
* Praznovanje Binkošti 2025 – povabilo folklorne skupine;
* Na temo gradnje odnosov, bi se lahko pripravilo tradicionalne plese raznih držav;
* član KS je predlagal, da se povabi pisatelja, da izvede predavanje ali recital na temo Simona Gregorčiča;
* dom Upokojencev Gradišče nad Prvačino je pobraten s podobno ustanovo v Italiji, ki se ukvarja z tematiko demence in uvajanjem fitnesa na prostem. Na to temo bi se tako lahko organiziralo dogodek. Potrebno se bo pogovoriti z DU Gradišče nad Prvačino.

**AD 8**

V nadaljevanju se pogovarjamo o Organizaciji Gregorčičevih dni – pregled odprtih in zaključenih dejavnosti, dodelitev nalog:

* dan pred dogodkom bo iz Renč okoli 10h dopoldan dostavljen oder, ki ga bo treba sestaviti;
* KS Gradišče bo pripravila zakusko s frtaljo, ozvočenje prostora;
* brošura je bila pripravljena iz sredstev pridobljenih iz participativnega proračuna;
* šolarji iz OŠ Renč bodo peli, iz OŠ Dornberk pa pripravili recital;
* Ga.Melanija Kerševan in Ema Marošević bosta povezovali dogajanje;
* Sodeloval bo Moški zbor Provox iz Renč;
* G,Marij Čuk, tržaški književnik bo pripravil govor.

**AD 9**

Pod točko Razno člani Sveta KS se pogovarjamo še o:

* Čiščenju prostorov v bivši trgovini;
* Prenosu papirnatega arhiva iz teh prostorov na Hrib;
* Ob igrišču je eno drevo odmrlo, drugo je obstalo . Potreben bo nakup še enega drevesa;
* Član Dalibor Antić je očistil dve klimatski napravi, na severni strani dvorane;
* Za potrebe pranja/sanacije pergole pred dvorano se je gradbeni oder še za dalj časa zadržal, okna so se zaščitila, v dvorani se je odstranila nabrana pajčevina, nabavilo se je les in vijake;
* podal se je predlog, da se na severni steni dvorane napiše primeren Gregorčičev verz z njegovo silhueto;
* Projekt izgradnje kanalizacije naj bi se pričel v januarju 2025;
* Prometna ureditev in parkiranje v vasi je še vedno oteženo;
* Problematično je tudi nepravilno odlaganje smeti v kontejnerjih.

**AD 10**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 21:50.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič